laion/Wikipedia-Exotic huggingface dataset:
גיליאן ולץ'

גיליאן ולץ' (באנגלית: Gillian Welch; נולדה ב-2 באוקטובר 1967) היא זמרת ומלחינה אמריקאית. ולץ' מופיעה עם השותף המוזיקלי שלה, דייוויד רולינגס. סגנונם המוזיקלי משלב בלוגראס ומוזיקה אפלאצ'ית. גיליאן הווארד ולץ' נולדה בניו יורק ואומצה על ידי קן ומיצי ולץ', מוזיקאים וקומיקאים. אימה הביולוגית הייתה בשנתה הראשונה בקולג' ואביה היה מוזיקאי שביקר בניו יורק. ב-1992 עברו גיליאן ולץ' ודייוויד רולינגס לנאשוויל, טנסי. כאשר שרו יחד את השיר צעיף ארוך ושחור הבינו השניים כי הקולות שלהם נשמעים בהרמוניה והחלו להופיע כצמד. 1996 - Revival ("תחייה") 1998 - Hell Among the Yearling ("גיהנום בין בעל החיים הרכים") 2001 - (Time (The Revelator ("זמן ("החושף") 2003 - Soul Journey ("מסע לנפש") 2011- The Harrow & The Harvest ("המחרשה והקציר") מדיה וקבצים בנושא גליאן וולש בוויקישיתוף אתר האינטרנט הרשמי של גיליאן ולץ' גיליאן ולץ', ברשת החברתית פייסבוק גיליאן ולץ', ברשת החברתית אקס (טוויטר) גיליאן ולץ', ברשת החברתית אינסטגרם גיליאן ולץ', סרטונים בערוץ היוטיוב גיליאן ולץ', במסד הנתונים הקולנועיים IMDb (באנגלית) גיליאן ולץ', באתר אפל מיוזיק (באנגלית) גיליאן ולץ', באתר ספוטיפיי גיליאן ולץ', באתר Last.fm (באנגלית) גיליאן ולץ', באתר AllMusic (באנגלית) גיליאן ולץ', באתר MusicBrainz (באנגלית) גיליאן ולץ', באתר דיזר גיליאן ולץ', באתר Yandex.Music (ברוסית) גיליאן ולץ', באתר Discogs (באנגלית) גיליאן ולץ', באתר Songkick (באנגלית) גיליאן ולץ', באתר Genius גיליאן ולץ', באתר SecondHandSongs גיליאן ולץ', באתר בנדקמפ גיליאן ולץ', באתר בילבורד (באנגלית) גל אוחובסקי, החיפושיות במסע הקסם האנונימי, באתר nrg, nrg Country singer Gillian Welch is more interested in America's weird side, USA Today, ‏ 3/6/2003
קוסמופוליטן (קוקטייל)

קוסמופוליטן (או בקיצור: קוסמו) הוא קוקטייל המוכר רשמית על ידי איגוד הברמנים הבינלאומי המורכב מ: 45 מ"ל וודקה סיטרון (וודקה לימון), 15 מ"ל ליקר קואנטרו או טריפל סק, 30 מ"ל תערובת סאוור ו 45 מ"ל מיץ חמוציות. את כל המרכיבים יש למזוג לשייקר עם קרח, לנער היטב ולמזוג לכוס קוקטייל מקוררת. יש לקשט בזסט לימון. בנות סקס והעיר הגדולה מרבות להזמין את הקוקטייל הזה. שיר של עומר אדם מהאלבום 'סוף העולם' מדיה וקבצים בנושא קוסמופוליטן בוויקישיתוף קוסמופוליטן - אלכופדיה, אנציקלופדיית האלכוהול האינטראקטיבית, מאורכב באתר http://archive.is (באנגלית) ליאור שדמתי, קוסמופוליטן-לא מה שחשבתם! , TheMarker Cafe ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
ארנצ'ה סנצ'ס ויקאריו

ארנססו ארנצ'ה איזבל מריה סנצ'ס ויקאריו (בספרדית: Aránzazu "'Arantxa" Isabel Maria Sánchez Vicario; נולדה ב-18 בדצמבר 1971, בברצלונה) היא טניסאית עבר מספרד. דורגה במקום הראשון בעולם בדירוג ה-WTA בשנת 1995. סנצ'ס ויקאריו זכתה ב-14 טורנירי גראנד סלאם, 4 ביחידות, 6 בזוגות נשים ו-4 בזוגות מעורבים. בשנת 1989 בהיותה בת 17 שנים וחצי הייתה לטניסאית הצעירה ביותר שזכתה באליפות צרפת הפתוחה לאחר ניצחון על שטפי גראף מגרמניה (1 בעולם) ב-3 מערכות (7–6(6), 3–6, 7–5). מוניקה סלש שברה את השיא לאחר שנה כשזכתה בטורניר בהיותה בת 16 שנים וחצי. היא זכתה באליפות סבב ה-WTA בשנת 1992 בטורניר הזוגות ביחד עם הלנה סוקובה מצ'כוסלובקיה. נוסף לכך, היא זכתה ב-4 מדליות אולימפיות, 2 כסף ו-2 ארד. לאחר שפרשה סנצ'ס ויקאריו מטניס מקצועני בשנת 2002 חזרה לשחק בשנת 2004 מספר משחקי זוגות והשתתפה באולימפיאדת אתונה (2004) ובכך הייתה לטניסאית היחידה בהיסטוריה של המשחקים האולימפיים שהשתתפה ב-5 אולימפיאדות. בשנת 1989 הגיעה סנצ'ס ויקאריו לשלב הגמר, ביחד עם קונצ'יטה מרטינס ונבחרת ספרד בטניס נשים, במסגרת גביע הפדרציה, אך הן הפסידו לנבחרת ארצות הברית בטניס נשים (כריס אוורט, מרטינה נברטילובה, זינה גריסון ופם שרייבר) 3-0 . שנתיים לאחר מכן, בשנת 1991, היא סייעה לנבחרת ספרד בטניס נשים לזכות לראשונה בגביע הפדרציה ביחד עם מרטינז לאחר ניצחון 1-2 על נבחרת ארצות הברית (ג'ניפר קפריאטי, מרי ג'ו פרננדז, ג'יג'י פרננדז וגריסון) ואחר כך גם בשנים 1993, 1994, 1995 ו-1998. היא מחזיקה במספר שיאים במסגרת גביע הפדרציה: שיא השתתפות במשחקים (100), שיא ניצחונות (72) ושיא ניצחונות ביחידות (50). בשנת 1990 הייתה שותפה סנצ'ס ויקאריו ביחד עם אחיה הבכור אמיליו סנצ'ס לזכייתה של ספרד בגביע הופמן לאחר ניצחון בגמר 1-2 על נבחרת ארצות הברית שכללה את ג'ון מקנרו ושרייבר. בשנת 1993 הגיעה סנצ'ס ויקאריו ביחד עם אמיליו לשלב הגמר, אך הם הפסידו 2-0 לנבחרת גרמניה שכללה את גראף ומייקל שטיך. בשנת 2002 הייתה שותפה סנצ'ס ויקאריו ביחד עם טומי רוברדו לזכייתה של ספרד בפעם השנייה בגביע הופמן לאחר ניצחון בגמר 1-2 על נבחרת ארצות הברית שכללה את יאן-מייקל גמביל ומוניקה סלש. מדיה וקבצים בנושא ארנצ'ה סנצ'ס ויקאריו בוויקישיתוף ארנצ'ה סנצ'ס ויקאריו, באתר הוועד האולימפי הבין-לאומי ארנצ'ה סנצ'ס ויקאריו, באתר olympedia.org ארנצ'ה סנצ'ס ויקאריו, באתר ה-WTA ארנצ'ה סנצ'ס ויקאריו, באתר ה-ITF ארנצ'ה סנצ'ס ויקאריו, באתר גביע הפדרציה ארנצ'ה סנצ'ס ויקאריו, באתר היכל התהילה של הטניס ארנצ'ה סנצ'ס ויקאריו (אורכב 22.04.2009 בארכיון Wayback Machine) באתר sports-reference (באנגלית) אלמוג שריד, רק רשת: סאנצ'ס ויקאריו חסרת כל, באתר nrg‏, 22 בפברואר 2012 אמיר ענבר, אף אחד לא האמין שבת 17 תעלה לפסגת הטניס. מעטים נותרו לצדה כשקרסה, באתר הארץ, 11 ביוני 2022
פרלמוטר

פרלמוטר (Perlmutter) הוא שם משפחה שמקורו בגרמנית ומשמעותו אֵם הַפְּנִינָה (דַּר). האם התכוונתם ל... אברהם צבי פרלמוטר (1843–1930) – רב וממנהיגי יהדות פולין, חבר הסיים הפולני אד פרלמוטר (יליד 1953) – פוליטיקאי אמריקאי חבר המפלגה הדמוקרטית, שכיהן כחבר בית הנבחרים של ארצות הברית איז'אק פרלמוטר (1866–1932) – צייר יהודי-הונגרי דדי פרלמוטר (יליד 1953) – איש מחשבים ומנהל ישראלי יוסף פרלמוטר (1922–1988) – ממקימי קיבוץ מפלסים יחיאל פרלמוטר (1904–1992) – שמו המקורי של אבות ישורון, שהיה משורר עברי וחתן פרס ישראל יצחק פרלמוטר ("אייק"; יליד 1942) – איש עסקים ישראלי-אמריקאי, מיליארדר, לשעבר מנכ"ל ויו"ר מארוול סול פרלמוטר (יליד 1959) – אסטרופיזיקאי יהודי אמריקאי ענבל פרלמוטר (1971–1997) – מוזיקאית ישראלית דר (פירושונים) פרלמוטר שינה את שמו בתחילה ל"אבות הַפְּנִינִי".
אברהם צבי פרלמוטר

הרב אברהם צבי פרלמוטר (1843 – ט' בסיוון ה'תר"צ, 5 ביוני 1930) היה ממנהיגי יהדות פולין בשליש הראשון של המאה ה-20. חבר הסיים הפולני. נולד לאלעזר וחיה. רכש השכלה תורנית. בשנת 1861 החל לכהן כרב בכמה קהילות בפולין וב-1886 התמנה לרב העיר ראדום. ב-1902 עבר לוורשה ונטל שם חלק בהנהגת הקהילה היהודית הגדולה. בשנת תרס"ה (1905) הדפיס את ספר השו"ת שלו "דמשק אליעזר", אליו צורף קובץ בענייני אגדה בשם "ארץ צבי". ב־1920 הותקף באופן אנטישמי בעת שנסע ברכבת. היה ממקימי אגודת ישראל ונבחר מטעמה לסיים הפולני לאחר כינון הרפובליקה הפולנית השנייה. נפטר בט' בסיוון ה'תר"צ ונקבר בבית הקברות היהודי בוורשה, בסמוך לאוהל בעל ה"חמדת שלמה". מדיה וקבצים בנושא אברהם צבי פרלמוטר בוויקישיתוף מידע על פרלמוטר, אברהם צבי בקטלוג הספרייה הלאומית דמשק אליעזר, באתר היברובוקס מ. פערעלמוטער, הרב אברהם צבי פערעלמוטער - זיין לעבן און שאפן, אנטוורפן, תרצ"ג, באתר היברובוקס (ביידיש) הכנסייה הגדולה - בתחילת הסרט רואים את הרב פרלמוטר מגיע לכנסייה הגדולה של אגודת ישראל בווינה, 1923, סרטון באתר יוטיוב הרב אבישי אלבוים, ביטול מלאכה: על הלוויה המונית בבלוג "עם הספר" של ספריית הרמב"ם אברהם צבי פרלמוטר, דף שער בספרייה הלאומית וורשה, הצפירה, 1 ביולי 1920 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רושדי

רושדי (בערבית: رشدي) הוא שם פרטי ושם משפחה ממקור ערבי. הגרסה הטורקית לשם זה היא "רושטו" (Rüstü). האם התכוונתם ל... רושדי אבזה (בערבית: رشدي أباظة) (1926-1980) – שחקן קולנוע מצרי רושדי תעשיות מזון – יצרנית מזון בישראל סלמאן רושדי – מסאי וסופר בריטי-מוסלמי פאיזה רושדי – זמרת ישראלית
זה ברשת

זה ברשת הייתה תוכנית רדיו יומית העוסקת בנושאי ספורט. התוכנית שודרה בימים ראשון עד חמישי בין השעות 17:30-18:00 ברשת ב' של קול ישראל משנת 2008. המנחה הראשי של התוכנית היה יואב אביב. המנחים המשניים היו ליאן וילדאו ושרון פרי. צוות הפרשנים בתוכנית כלל את אבי פרץ, אבי סגל, אלי סהר, חנן קריסטל, עמיר פלג ואחרים. בעבר נמנה אבי כהן עם צוות הפרשנים. מדי יום חמישי שודרה בתוכנית פינת "הפורום" שבה דן צוות המנחים והפרשנים בנושאים שונים הקשורים לענף הכדורגל. תוכניות מוקלטות אחרונות באתר הערוץ הראשון ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
חסימת צינור הזרע

חסימת צינור הזרע (בלועזית: וָזֶקטוֹמיה) הוא הליך כירורגי בלתי הפיך שנועד לעיקור זכרים, ומשמש גם כאמצעי מניעה קבוע. בתהליך זה נאטמים או נקטעים צינורות הזרע ובכך נמנע מתאי זרע להגיע לשופכה. חיתוך צינור הזרע אינו פוגע בתפקוד המיני הגברי, בייצור הורמוני המין הגבריים על ידי האשך ואינו משנה את מראה ומרקם נוזל הזרע. ניתוח חסימת צינור הזרע נחשב הליך פשוט יחסית. הניתוח מתבצע בדרך כלל במרפאה או אף במשרדו של הרופא, ואורך עד 30 דקות. הניתוח מבוצע בהרדמה מקומית או בהרדמה מלאה קלה לפי בחירת המנותח. ההכנה לניתוח וההתאוששות ממנו אינן כרוכות באשפוז, ולרוב אחרי התאוששות קצרה במשרד של הרופא, החולה נשלח הביתה לנוח. על אף שמדובר בהליך פולשני, רוב המנותחים מצליחים לחזור לשגרת החיים תוך שבוע, כשתקופת ההתאוששות כרוכה באי נוחות מינימלית. התהליך מתבצע בדרך כלל תחת הרדמה מקומית של כיס האשכים או הרדמה כללית קלה. לאחר ההרדמה מבוצעים שני חתכים בכיס האשכים, דרכם מאותרים צינורות הזרע. הצינורות נחתכים (לעיתים אף מוסר קטע מהם) ואז נאטמים על ידי צריבתם או תפירתם לפחות בצד אחד. ישנן כיום מספר טכניקות המשפרות את זמן הריפוי, יעילות התהליך ומקטינות את הסיכוי להופעת כאבים בטווח הארוך. מדיה וקבצים בנושא חסימת צינור הזרע בוויקישיתוף חסימת צינור הזרע, באתר אנציקלופדיה בריטניקה (באנגלית) Vasectomy : Decision Process Vasectomy : Procedure Vasectomy Page at Birth Control Comparison ניתוח לחיתוך צינור הזרע (וזקטומיה) - מידע רפואי, רופא מייעץ: ד"ר רענן טל, באתר מכבי שירותי בריאות הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טרכטנברג

טרכטנברג (ביידיש: טראַכֿטנבערג; ברוסית: Трахтенберг) הוא שם משפחה יהודי-אשכנזי שמקורו בגרמנית או ביידיש. שם זה היה נפוץ במיוחד בקרב יהודי בסרביה ואוקראינה. השם מורכב מהמילים "טראכט" ("לחשוב" ביידיש או "תלבושת" בגרמנית) ו"ברג" ("הר"). אפשר לתרגם את השם כ"הר של מחשבות", אבל למעשה מדובר בשם הגרמני-יידי של אזור בשלזיה (כיום רובו נמצא בתחומי פולין). אזור זה היה מאוכלס ביהודים רבים עד השואה. על פי רוב, ניתן השם הזה למשפחות יהודיות שעזבו את טרכטנברג והתיישבו במקומות אחרים, ולפיכך נודעו במקומותיהם החדשים כמי שהגיעו מטרכטנברג. באותיות לטיניות נכתב השם בדרך כלל Trachtenberg או Trachtenburg, אולם יהודים אשכנזים שהתיישבו בארגנטינה כותבים אותו Trajtenberg, על-פי כללי הכתיב הספרדי. יש יהודים שהיגרו מרוסיה לארצות-הברית שכותבים את שמם Trakhtenberg, על פי כללי התעתוק מאותיות קיריליות לאותיות לטיניות. האם התכוונתם ל... אלן טרכטנברג – חוקר תרבות אמריקאית הרמן טרכטנברג – משפטן יהודי גליצאי (1839 - 1895) יהושע טרכטנברג (אנ') – רב רפורמי אמריקאי, יליד לונדון (1904–1959) יעקב טרכטנברג – מתמטיקאי רוסי שפיתח שיטה לחישוב מתמטי בעל-פה ללא אמצעי עזר הנקראת "שיטת טרכטנברג" (1888 - 1953) מארק טרכטנברג – היסטוריון מישל טרכטנברג – שחקנית אמריקאית מנואל טרכטנברג – כלכלן ישראלי וחבר הכנסת מטעם המחנה הציוני ועדת טרכטנברג – ועדה ציבורית בראשות מנואל טרכטנברג לבחינת פתרונות ליוקר המחיה בישראל סטיבן ג'ואל טרכטנברג – לשעבר נשיא אוניברסיטת ג'ורג' וושינגטון. "בית הספר טרכטנברג למדיניות ציבורית ומינהל ציבורי" באוניברסיטה קרויה על שמו. עוזי עילם טרכטנברג – תת-אלוף בצה"ל בבה אידלסון (טרכטנברג) – פעילה ציונית וחברת הכנסת (1895 - 1975) שייקה דן – נולד כישעיהו טרכטנברג, מצנחני הישוב ancestry.
זה הזמן (תוכנית טלוויזיה, ערוץ 10)

זה הזמן הייתה תוכנית תחקירים בהגשת הפרשן המדיני בזמנו של חדשות 10, עמנואל רוזן, בערוץ 10. התכנית שודרה בין השנים 2002–2006 ועסקה בתחקירים בכל התחומים והייתה ידועה בפינתה "מצעד האיוולת", בה דירגו הצופים את "דברי-החוכמה" של חברי הכנסת בשבוע שהיה. התוכנית צולמה באולפני "חדשות 10" שבגבעתיים, והופקה על ידי חברת ההפקות "חדשות 10", עבור ערוץ 10. עם מעברו של רוזן לערוץ 2 בדצמבר 2006, הופסק שידור התוכנית. רוני קורן-דינר, שיא ל"זה הזמן" של עמנואל רוזן אתמול - 9.7% רייטינג, באתר TheMarker‏, 13 בינואר 2005 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מערת עלמה

מערת עלמה (נקראה גם מערת הלוויתן) היא מערה סמוכה למושב עלמה שבגליל ונקראת על שמו. המערה היא מהארוכות שבמערות הגליל. המערה מזוהה כ"מערת הבבליים" המוזכרת על ידי אשתורי הפרחי, הכותב שהלך בה כפליים תחום שבת ולא הגיע לסופה ושאנשי המקום ספרו לו שמוצא המערה הוא בירושלים. בשנת 1742 ביקר בעלמה רבי חיים בן עטר ומתיאור תלמידו על המסע עולה, כי במערה מצויים קברים: "שיש שם מספר צדיקים קבורים, תשע מאות אלף". בשנת 1769 תיאר משה ירושלמי את ביקורו במערה. המערה נחקרה בראשית שנות ה-60 על ידי חוג חוקרי המערות והנקיקים שמצאו בעומקה אולם ענק שאורכו 160 מטר ורוחבו 10 מטרים. המלצה להכרזה על המערה כשמורת טבע נתקבלה במועצת הגנים הלאומיים ושמורות הטבע באמצע 1965. בשנת 1977 הופקדה תוכנית להכרזה על המערה כשמורת טבע. היום נמצאת המערה בשטח המיועד של שמורת נחל חצור. המערה נקראה בערבית מע'ארת אל הותה, שתרגומו בעברית הוא "מערת התהום". בעבר נקראה המערה מערת הלוויתן. אגדות שונות נכתבו וסופרו עליה במהלך השנים. בעבר נקראה המערה בשם "מערת הבבלים" על פי האגדות שעולי בבל עלו דרכה חזרה לארץ ישראל או בגלל שנטמנו בה עצמות של עולי בבל. המערה תלולה וגובהה מגיע ל-106 מטרים. המערה היא מערת נטיפים. באזור המערה ובתוכה מקננים עטלפים ויונים. שני מיני העטלפים הבולטים במערה הם נשפון גדות וכנפן. סקר של רשות הטבע והגנים בשנת 2012 גילה כי מספר העטלפים במערה ירד מכמה עשרות אלפים בתחילת שנות האלפיים לעשרות בודדות בלבד. השערת החוקרים היא כי הסיבה להעלמות העטלפים היא תאורה חזקה ורעש מצד המטיילים במערה. לכן נאסרה הכניסה למערה בחודשי החורף בזמן שהעטלפים ישנים את שנת החורף. הגישה אל המערה מתבצעת בראשיתה בדרך כלל על ידי כלי רכב ממונעים הפונים אל דרך עפר המתחילה מול כביש הכניסה לכפר ריחאניה. בהמשך מתגלה אזור טרשים רחב המצריך צעידה רגלית עד לוע הר גדול שנוצר מקריסת שכבות ההר העליונות אל חללו הפנימי. בתחתית לוע ההר קיים פתח המערה. המערה מורכבת מסלעים לחים וחלקים, ובשל כך ההליכה בה מחייבת זהירות יתרה. בצדי קירות המערה ננעצו יתדות עזר למבקרים, וכן, מחזירי אור כסימני דרך. המסלול במערה הוא דו כיווני, ובשל רוחבה המצומצם של המערה הדבר יוצר לעיתים עיכובים למטיילים בה. זמן המסלול הממוצע במערה נע בין 3 שעות לקבוצות וכ-40 דקות ליחידים. יהודה אריאל, משקוף ומערה במושב עלמה, הארץ, 9 באוגוסט 1963 עמנואל הראובני, טיולי מערות ואתרים בסביבתן: כתר הוצאה לאור, 1999 יוסף ברסלבי, ועוד על מערת הלויתן, למרחב, 12 באוגוסט 1955 מה צופן בור השטן, מעריב, 23 ביוני 1963 המלצה ל־9 שמורות־טבע חדשות, למרחב, 4 ביולי 1965 הודעה בדבר הפקדת תכנית מפורטת, מעריב, 7 באוגוסט 1977 עזריאל זליגמן, מערת הלוייתן בלב הגליל העליון, למרחב, 5 באוגוסט 1955 מערת עלמה באתר "גליל" אהרן בי"ר, פניני העמק והגליל, שערים, 17 בינואר 1960
דיאן ונורה

דיאן ונורה (באנגלית: Diane Venora ; נולדה ב-10 באוגוסט 1952) היא שחקנית קולנוע וטלוויזיה אמריקאית. ונורה הייתה מועמדת לפרס גלובוס הזהב על הופעתה בדרמה המוזיקלית הביוגרפית "בירד" ומפורסמת בזכות הופעותיה בסרטים "היט", "המקור", "התן" ו"רומיאו וג'ולייט". ונורה נולדה בעיירה מזרח הארטפורד שבקונטיקט למרי ולרוברט ורונה. בתיכון המקומי בו למדה השתתפה ונורה בהצגות ובמחזות זמר. לאחר מכן נסעה לניו יורק לאחר שקיבלה מלגת לימוד בבית הספר ג'וליארד לאומנויות. לאחר שסיימה ללמוד הופיעה על בימות תיאטרון ובפרט במחזות שייקספיריים. ונורה התחילה את דרכה כשחקנית ב-1981 בסרט האימה "איש זאב" לצדו של אלברט פיני. התפרסמה לראשונה בהוליווד בדרמת הפשע של פרנסיס פורד קופולה "מועדון הכותנה", בה גילמה את שחקנית הקולנוע גלוריה סוונסון. הופיעה במותחן הפעולה "תעלול קטלני" ובדרמה "עשבי פרא" לפני הופעת הפריצה שלה בדרמת הג'אז הביוגרפית של קלינט איסטווד "בירד". בסרט הופיעה ונורה לצידו של השחקן פורסט ויטאקר בתפקיד צ'אן פארקר, אשתו היהודייה של הסקסופוניסט צ'ארלי פארקר. ונורה קיבלה ביקורות טובות על הופעתה בסרט והועמדה לפרס גלובוס הזהב. בשנת 1994 שיחקה בסיטקום של ABC, "סמטת רעם" את בובי טרנר, אם המשפחה עד שהוחלפה על ידי השחקנית רובין רייקר. בשנת 1995 שיחקה בסרט הפשע המצליח של מייקל מאן "היט" בתור ג'סטין, אשתו הבעייתית של בלש בכיר ממחלק הרצח של לוס אנג'לס וינסנט האנה (אל פצ'ינו).שיחקה באותה השנה בתפקיד המנתחת הפלסטית ד"ר גרי אינפנט בשמונה פרקים של סדרת הדרמה "שיקגו הופ". ב-1996 הופיעה ב"רומיאו וג'ולייט", עיבוד הוליוודי מודרני ליצירה הספרותית "רומיאו ויוליה". ונורה גילמה את גלוריה, אמה של ג'ולייט קפולט (קלייר דיינס). באותה שנה שיחקה בסרט הפעולה "מורה מחליף". ב-1997 זכתה ונורה לביקורות נלהבות על הופעתה במותחן הפעולה המשטרתי "התן", בו גילמה את השוטרת הרוסייה ולנטינה קוסלובה. ב-1999 שיחקה בדרמת העיתונות הביוגרפית שהייתה מועמדת לשבעה פרסי האוסקר, "המקור", בה גילמה את ליאן, אשתו של המדען לחקר חברות טבק ג'פרי ויגנד (ראסל קרואו). השתתפה בשנה זו גם בדרמת הפעולה התקופתית "הלוחם ה-13" ובדרמה של קלינט איסטווד "פשע אמיתי". בשנת 2000 גילמה בסרט "המלט" את גרטרוד, אמו של המלט (אית'ן הוק). בשנת 2010 הופיעה בדרמת המסתורין הרומנטית "כל הדברים הטובים". בשנת 2022 השתתפה בקומדיה הרומנטית "אהבה ראשונה" בתור דודה איירין. ונורה הייתה נשואה במשך תשע שנים לבמאי סרטי הפעולה הפולני אנדז'יי ברטקוביאק, לזוג ילדה אחת במשותף. דיאן ונורה, במסד הנתונים הקולנועיים IMDb (באנגלית) דיאן ונורה, באתר AllMovie (באנגלית) דיאן ונורה, במסד הנתונים הקולנועיים KinoPoisk (ברוסית)
טרחא יתירה

בהלכות שבת וחג, נאסרה טרחא יתירה, הכוללת בתוכה שני איסורים: איסור לעשות מלאכה הנצרכת לצורך החג באופן שמעורבת בו גם טרחא מיותרת לצורך החול, והן טרחא מרובה, גם אם היא לצורך החג. איסור טרחא יתירה היא מאיסורי שבות. אודות מקור האיסור כותבים הראשונים: כך כתב הריטב"א בספרו: וצריך את למידע דכל מאי דאמרינן בכל דוכתא שבות, לאו למימרא שאין לנו שבות מן התורה כלל, דאם כן נמצאת שבת כחול מן התורה, שהחנויות פתוחות דאוצרות תבואה ויין ומטלטלין חפצים מבית לבית דרך כרמלית ומודדין ושוקלים ומונין, ואינו בדין שאסרה תורה הוצאה כגרוגרת והתירה העמל הגדול הזה, שאם כן אין זה יום מנוחה, אלא כך עיקרן של דברים, כי בכלל מצוות עשה שבות של תורה לשבות ממלאכות, יש לשבות מכל שבות, דרך כלל שלא לעשות שבת כחול, אבל בכל פרט ופרט כי עבד ליה וזהיר באידך דלא הוי שבת כחול, הוי שבות דרבנן, נמצא שיש לשבות עיקר מן התורה ולפיכך העמידו חכמים דבריהם במקומות הרבה לדחות מצווה של תורה, וזו מרגליות שבידינו מרבינו הרמב"ן מפי מורינו ז"ל. — חידושי הריטב"א על מסכת ראש השנה לב, ב. כך כתב גם הרמב"ן עצמו, שממנו נמסרה השיטה לריטב"א: ונראה לי שהמדרש הזה לומר שנצטוינו מן התורה להיות לנו מנוחה ביום טוב אפילו מדברים שאינן מלאכה, לא שיטרח כל היום למדוד התבואות ולשקול הפירות והמתנות ולמלא החביות יין, ולפנות הכלים וגם האבנים מבית לבית וממקום למקום, ואם הייתה עיר מוקפת חומה ודלתות נעולות בלילה יהיו עומדים על החמורים ואף יין וענבים ותאנים וכל משא יביאו ביום טוב, ויהיה השוק מלא לכל מקח וממכר, ותהיה החנות פתוחה והחנווני מקיף והשולחנים על שולחנם והזהובים לפניהם, ויהיו הפועלים משכימים למלאכתן ומשכירין עצמם כחול לדברים אלו וכיוצא בהן, והותרו הימים הטובים האלו ואפילו השבת עצמה, שבכל זה אין בהם משום מלאכה, לכך אמרה תורה "שבתון", שיהיה יום שביתה ומנוחה לא יום טורח, וזהו פירוש טוב ויפה. — בפירושו על התורה בפרשת אמור ספר ויקרא, פרק כ"ג, פסוק כ"ד אסרו חז"ל לעשות מאכל שנקרא "טיסני", שנעשה על ידי טורח גדול - כל גרגיר נחלק לארבעה חלקים, מכיוון שהדבר הוא טורח גדול. אסרו חז"ל לטרוח טרחה שאינה לצורך החג, גם אם נעשית בדרך אגב אם מעשה שנעשה לצורך החג. כך גם נפסק ברמב"ם: ”המפשיט את הבהמה לא ירגיל ביום טוב. כיצד הוא המרגיל זה המוציא כל בשר מרגל אחת כדי שיוציא כל העור שלם ולא יקרע. מפני שטורח בהפשט זה טורח גדול ואין בו צורך למועד”. בית שמאי רצו לאסור גם לאפות פת מרובה בפעם אחת, אך בית הלל התירו את הדבר. מלבד הדברים האסורים משום טרחא יתירה, התירו חז"ל כמה הלכות כדי למעט בטרחא, והם קבעו כי עדיף לסחוב הרבה בפעם אחת מאשר ללכת פעמים רבות יותר שזו היא טרחא גדולה יותר, ובכלל תמיד יש לחפש דרכים למעט בטרחא בחג ולא להרבות בו. תלמוד בבלי, מסכת ביצה, דף י"ד, עמוד א'. משנה תורה לרמב"ם, ספר זמנים, הלכות שביתת יום טוב, פרק ז', הלכה ו' תלמוד בבלי, מסכת ביצה, דף כ"ב, עמוד ב'. שולחן ערוך, אורח חיים, סימן של"ג. תלמוד בבלי, מסכת ביצה, דף ל', עמוד א'.
מרדכי בן-ציון

מרדכי (מקס) בן-ציון (ט' בסיוון ה'תר"ל, יוני 1870 – י"א באדר א' ה'תש"ו, פברואר 1946) היה בנקאי וקבלן ארץ-ישראלי, מייסד בנק אמריקה-ארץ ישראל ומבוני חיפה. נולד בירושלים לפרומה ומשה-אלתר בן-ציון, ממייסדי שכונת מאה שערים בירושלים. למד בישיבת עץ חיים והוסמך לרבנות על ידי רבה של ירושלים הרב שמואל סלנט. בשנת 1889 נישא לשרה שטמפפר, בתו של יהושע שטמפפר, ממייסדי פתח תקווה. בשנת 1903 היגר עם משפחתו לארצות הברית והתיישב בפרובידנס שברוד איילנד. היה מראשי הקהילה היהודית בפרובידנס ושימש יושב ראש סניף ההסתדרות הציונית המקומית. בשנת 1922 שב עם משפחתו לארץ ישראל. ייסד בתל אביב את בנק אמריקה-ארץ ישראל. כעבור זמן עבר להתגורר בחיפה, שם יסד עם בנו שמואל שמעון בן-ציון את שכונת בן-ציון, הקרויה על שם משפחתו. כמו כן יסד את בית הכנסת "בוני ציון" על הכרמל, שאף הוא נקרא על שמו. נפטר בחיפה בשנת 1946, ונקבר בהר הזיתים. בנו ד"ר שמואל שמעון בן-ציון הרחיב את פעילותו והקים בירושלים שכונה נוספת על שם משפחתם, וכן הקים את שכונת כרם משה בתל אביב על שם אביו של מרדכי בן-ציון. בתו שושנה בן-ציון-הראלי הייתה מנהלת ארגון אמהות עובדות בחיפה. דוד תדהר (עורך), "מרדכי בן-ציון", באנציקלופדיה לחלוצי הישוב ובוניו, כרך ד (1950), עמ' 1701 כרטיס הקבר של מרדכי בן-ציון, באתר הר הזיתים אין קשר לבנק אמריקאי ישראלי רחוב בן-ציון בשכונת נווה שאנן בחיפה נקרא על שם אדם אחר - ש. בן-ציון
שחייה באולימפיאדת מונטריאול (1976)

אולימפיאדת מונטריאול (1976) נערכה במונטריאול, קנדה. תחרויות השחייה נערכו בין ה-18 ביולי 1976 ל-25 ביולי 1976. 26 משחים נערכו במשחקים אלו (13 לנשים ו-13 לגברים), בהשתתפות 471 משתתפים (208 נשים ו-263 גברים) מ-51 מדינות. נבחרת הנשים של מזרח גרמניה (מזרח גרמניה) בשחייה זכתה בכל מדליות הזהב פרט לשתיים ונבחרת הגברים של ארצות הברית (ארצות הברית) בשחייה זכתה בכל מדליות הזהב פרט לאחת ובכל מדליות הכסף פרט לאחת. קורנליה אנדר (מזרח גרמניה מזרח גרמניה) עם 5 מדליות מהן 4 זהב, אולריקה ריכטר (מזרח גרמניה מזרח גרמניה) עם 3 מדליות זהב, אנדריאה פולק (מזרח גרמניה מזרח גרמניה) עם 4 מדליות מהן 2 זהב ו-2 כסף פטרה תימר (מזרח גרמניה מזרח גרמניה) עם 2 מדליות זהב ושירלי בבשוף (ארצות הברית ארצות הברית) עם 5 מדליות מהן 1 זהב ו-4 כסף. ג'ון נייבר (ארצות הברית ארצות הברית) עם 5 מדליות מהן 4 זהב וג'ים מונטגומרי (ארצות הברית ארצות הברית) עם 4 מדליות מהן 3 זהב ובנוסף היה לשחיין הראשון בהיסטוריה ששחה את המשחה היוקרתי ל-100 מטר חופשי מתחת ל-50 שניות (49.99 שניות) בריאן גודל (ארצות הברית ארצות הברית), ברוס פורניס (ארצות הברית ארצות הברית) ומייק ברונר זכו כל אחד בשתי מדליות זהב. בסך הכל נקבעו 21 שיאי עולם חדשים במשחי הגמר, מהם 9 לנשים ו-12 לגברים. מדיה וקבצים בנושא שחייה באולימפיאדת מונטריאול בוויקישיתוף שחייה באולימפיאדת מונטריאול (1976), באתר Sports-Reference (באנגלית)
חוק הכתר של אירלנד 1542

חוק הכתר של אירלנד 1542 הוא חקיקה של הפרלמנט האירי שמסדירה את האוניה פרסונלית של ממלכת אירלנד עם ממלכת אנגליה. מ-1177 מלך אנגליה החזיק בתואר אדונה של אירלנד שנועד לבטא את שליטתם של האנגלים באירלנד. מכיוון שתואר זה ניתן למלכי אנגליה על ידי האפיפיור אדריאנוס הרביעי הייתה בעייתיות לעשות בו שימוש לאחר תחילת הרפורמציה האנגלית ויצירת הכנסייה האנגליקנית, לכן המלך הנרי השמיני יזם את החקיקה שהפכה את אירלנד לממלכה ואותו למלך אירלנד. החוק קושר את משרת המלך באירלנד למשרה המקבילה לה באנגליה וקובע שהנרי השמיני וכל יורשיו שעתידים להיות מלכי אנגליה גם יהיו מכוח זה מלכי אירלנד. בעצם החקיקה הבטיחה את קיומה של איחוד הכתרים בין אנגליה לאירלנד לנצח וכמו כן לשון החוק ביטאה את כפיפותה של ממלכת אירלנד לממלכת אנגליה. כמו כן החוק מגדיר כבגידה כל ניסיון לשלול ממלך אנגליה את הכתר האירי. ברפובליקה של אירלנד החקיקה בוטלה באופן מוחלט על ידי הפרלמנט האירי ב-1962 אף על פי שאירלנד הייתה רפובליקה מ-1948. מתאריך זה היא פרשה מחבר העמים הבריטי ומלך בריטניה הפסיק את השימוש בתואר מלך אירלנד. בצפון אירלנד החקיקה עדיין בתוקף. לשון החוק
שחייה באולימפיאדת מינכן (1972)

אולימפיאדת מינכן (1972) נערכה במינכן, מערב גרמניה. תחרויות השחייה נערכו בין ה-28 באוגוסט 1972 ל-4 בספטמבר 1972. 29 משחים נערכו במשחקים אלו (14 לנשים ו-15 לגברים), בהשתתפות 532 משתתפים (245 נשים ו-287 גברים) מ-52 מדינות. מארק ספיץ (ארצות הברית ארצות הברית) יהודי אמריקאי, שזכה בהישג יוצא הדופן של זכייה ב-7 מדליות זהב וקביעת 7 שיאי עולם חדשים. הישגו זה היה שיא משחקים אולימפיים, בצבירת מדליות במשך 36 שנים עד שנשבר על ידי השחיין מייקל פלפס (ארצות הברית ארצות הברית) שזכה ב-8 מדליות זהב באולימפיאדת בייג'ינג (2008). שיין גולד (אוסטרליה אוסטרליה) שזכתה ב-5 מדליות מהן 3 זהב וקבעה 3 שיאי עולם חדשים מליסה בלוט (ארצות הברית ארצות הברית) שזכתה ב-3 מדליות זהב וקבעה שני שיאי עולם חדשים סנדרה נילסון (ארצות הברית ארצות הברית) שזכתה ב-3 מדליות זהב וקבעה שני שיאי עולם חדשים מארק ספיץ יהודי מארצות הברית (ארצות הברית) שזכה ב-7 מדליות זהב וקביעת 7 שיאי עולם חדשים רולנד מאתס (מזרח גרמניה מזרח גרמניה) שזכה ב-4 מדליות, 2 זהב אישיות, 1 כסף ו-1 ארד וקבע שיא עולם אחד ג'רי היידנרייך (ארצות הברית ארצות הברית) שזכה ב-4 מדליות, 2 זהב, 1 כסף ו-1 ארד גונאר לארסון (שוודיה שוודיה) שזכה בשתי מדליות זהב אישיות במשחי המעורב אישי וקבע שיא עולם אחד בסך הכל נקבעו 23 שיאי עולם חדשים במשחי הגמר, מהם 11 לנשים ו- 12 לגברים. מדיה וקבצים בנושא שחייה באולימפיאדת מינכן בוויקישיתוף שחייה באולימפיאדת מינכן (1972), באתר סימוכין ספורט אולימפי